Венечна усмивка | Естедентал
Венечната (гингивалната) усмивка представлява разкриване на венеца на горната челюст при усмивка.
Причините за гингивалната усмивка свързани с индивидуални особености на пациента – твърде къса горна устна, прекомерно развит и удължен горночелюстен костен гребен, твърде подвижна горна устна (която лесно се придвижда при усмивка), износване на зъбите, придвижване надолу заедно с костта и венеца; в този случай зъбите изглеждат къси и квадратни; прекомерно израстване на зъбите и прекомерно развитие на венците; дишане с отворена уста.
Когато се усмихвам, венецът ми се вижда. Какво може да се направи?
Сама по себе си венечната усмивка не е проблем, ако е слабо изразена, ако венецът е здрав и ако зъбите са здрави и добре подредени. Понякога само чрез козметична корекция на зъбите с фасети може да се постигне добър естетичен ефект без хирургична манипулация на венеца и костта.
Други терапевтични възможности, особено при по-изразени форми на венечна усмивка, са терапия с ботокс, ортодонтско лечение, гингивопластика и възстановяване с порцеланови фасети и корони, хирургична корекция на горната устната и горната челюст.
src=”http://estedental.com/img/separator.jpg”>
Пациентка с едностранна венечна усмивка желае корекция на венеца и холивудска усмивка с металокерамични коронки.
Изходно състояние: Асиметрична венечна усмивка. Извършен е лицев анализ.
Извършен е анализ на диагностични модели, изработен е диагностичен модел на бъдещата усмивка и модел на бъдещата усмивка в устата с помощта на фотополимер (mock-up).
Извършена е пластика на венеца и са изработени металокерамични коронки.
Проследено е възстановяването на венеца в следоперативния период.
Краен резултат на 24 ден след операцията.
За повече информация за гингивалната усмивка и нейното лечение се свържете с Естедентал чрез нашата форма за контакт или на телефон 0889 217 402